- Hindi News
- National
- दूसरे ही दिन खुलवा दिया रावी पुल के नीचे का अवैध रास्ता, रोज गुजर रहे 500 ट्रक
दूसरे ही दिन खुलवा दिया रावी पुल के नीचे का अवैध रास्ता, रोज गुजर रहे 500 ट्रक
जम्मू-कश्मीरको देश के अन्य हिस्से से रेलमार्ग से जोड़ने वाला इकलौते रावी ब्रिज की सुरक्षा को लेकर रेलवे अफसर जानबूझकर आंखें मंूदे हैं। स्ट्रेटिजिक महत्व के ब्रिज के नीचे से ट्रकों का अवैध रास्ता बनाया गया है, जिसे मिनिस्ट्री के आदेश के बाद रेलवे कठुआ जोन के अफसरों ने 26 फरवरी को गार्डर लगा बंद करा दिया था। उन्होंने कहा था कि रोड से ट्रैसपासिंग नहीं होने देंगे। लेकिन, कारोबारियों से सेटिंग के कारण दूसरे ही दिन इसे खोल दिया गया। अब अफसर सीधे जवाब देने की बजाय डीआरएम फिरोजपुर यह कहकर टाल रहे हैं कि दिखवाता हूं।
रावी पुल की सुरक्षा के लिए पंजाब पुलिस और रेलवे का भी कैंप होता है। इसके बावजूद रावी दरिया के किनारे-किनारे ब्रिज के नीचे से अवैध रास्ता बनाया गया है। जिससे क्रशरों के रेत-बजरी से लदे करीब 500 ट्रक रोजाना गुजरते हैं। पुल के उस पार बेहड़ियां में रावी किनारे करीब 100 स्टोन क्रशर हैं। जम्मू, उधमपुर और कटड़ा के लिए ट्रेनें इसी पुल से गुजरती हैं। रेलवे के 1000 मीटर के दायरे में माइनिंग पर भी पाबंदी है। पहले भी रेलवे अधिकारी यह अवैध रास्ता बंद कराते हैं फिर कैसे खुल जाता है, इसका जवाब अफसरों के पास नहीं है।
एडीईएन जम्मू ने कहा, छुट्टी पर हूं सोमवार को देखेंगे माजरा क्या है | जम्मूके असिस्टेंट डिवीजनल इंजीनियर (एडीईएन) एमएस खोसला ने कहा, रास्ता बंद तो कराया था, इसे कोई खोल नहीं सकता। मैं छूट्टी पर हूं, सोमवार को देखेंगे।
रेलवे रोडवेज पुलों की सुरक्षा मानक अफसरों को यकीनी बनानी चाहिए : विनय महाजन
माधोपुरमें अवैध माइनिंग के खिलाफ धरना देने वाले कांग्रेस महासचिव विनय महाजन ने कहा कि रेलवे रोडवेज पुलों की सुरक्षा मानक अफसरों को यकीनी बनानी चाहिए। आरोपी जिम्मेदार अफसरों पर एक्शन होना चाहिए।
फिरोजपुर मंडल के डीआरएम अनुज प्रकाश ने खुद बंद कराया था पुल के नीचे का रास्ता
रावीपुल के नीचे अवैध रोड खुद बंद करवा अगले दिन कैसे खुल गया? भास्कर के सवाल पर फिरोजपुर मंडल के डीआरएम अनुज प्रकाश हैरानी जता बोले कि रास्ता खुल गया है, मैं दिखवाता हूं। फिर फोन नहीं रिसीव किया।
26 फरवरी को गार्डर लगा रास्ता बंद कराते रेलवे अफसर फिदा हुसैन। (दाएं) खुले रास्ते से गुजरते ट्रक। -भास्कर
tgl_Latn sot_Latn hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva